2012 m. Rusijos prezidento rinkimai

2012 m. Rusijos prezidento rinkimai – šeštieji Rusijos prezidento rinkimai, vykę 2012 m. kovo 4 d. Juose nugalėjo buvęs šalies ministras pirmininkas Vladimiras Putinas, šalies vadovu tapęs trečią kartą.

 Kandidatai 
2011 m. rugsėjo 24 d. Vieningosios Rusijos partijos suvažiavime dabartinis prezidentas Dmitrijus Medvedevas pranešė, kad naujuoju šalies vadovu mato šalies ministrą pirmininką ir du kartus šalies vadovą Vladimirą Putiną. Tuo tarpu pastarasis paskelbė norintis, kad jo vietą vyriausybės vadovo poste užimtų D. Medvedevas.Russia’s Putin set to return as president in 2012

Visų oficialių kandidatų sąrašas buvo paskelbtas 2012 m. sausio 29 dieną. Užregistruoti kandidatai yra Vieningosios Rusijos partijos vadovas V. Putinas, Rusijos Federacijos Komunistų partijos vadovas Genadijus Ziuganovas, Sergejus Mironovas (partija Teisinga Rusija), Vladimiras Žirinovskis (Rusijos liberalų demokratų partija), nepriklausomas kandidatas verslininkas Michailas Prochorovas.

Dar 11 kandidatų nebuvo užregistruoti.

Visuomenės nuomonių tyrimo bendrovės „VTsIOM“ 2012 m. sausio 14 d. duomenimis labiausiai iš visų kandidatų Rusijos piliečiai palaiko V. Putiną – 48 % populiarumas.Putin’s and United Russia’s ratings on the increase   Tuo tarpu internetinio portalo „Superjob“ sausio 21–22 d. apklausa parodė, kad V. Putiną palaiko 26 % rinkėjų, o antroje vietoje su 21 % yra M. Prochorovas.Путин и Прохоров – лидеры президентской гонки

 Rezultatai 
Surinkęs apie 64 % rinkėjų balsų nugalėjo V. Putinas. Antroje vietoje liko Genadijus Ziuganovas su 17 %. Iš viso rinkimuose dalyvavo apie 63 % balso teisę turinčių piliečių.

Nepriklausomų stebėtojų duomenimis, V. Putinas sulaukė tik apie 50 % rinkėjų balsų.Russia election: Vladimir Putin celebrates victory

 Šaltiniai 

Kategorija:Rusijos prezidento rinkimai